32006R2033
L 414/66
JURNALUL OFÍCIAL AL UNIUNII EUROPENE
REGULAMENTUL (CE) NR. 2033/2006 AL COMISIEI
din 21 decembrie 2006
de stabilire, pentru anul de pescuit 2007, a prețurilor comunitare de vânzare pentru produsele pescărești enumerate în anexa II la Regulamentul (CE) nr. 104/2000 al Consiliului
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Regulamentul (CE) nr. 104/2000 al Consiliului din 17 decembrie 1999 privind organizarea comună a piețelor în sectorul produselor pescărești și de acvacultură (1), în special articolul 25 alineatele (1) și (6),
întrucât:
(1)
Trebuie să se stabilească un preț comunitar de vânzare pentru fiecare dintre produsele enumerate în anexa II la Regulamentul (CE) nr. 104/2000 înainte de începerea anului de pescuit, la un nivel cel puțin egal cu 70 %, dar care să nu depășească 90 % din prețul orientativ.
(2)
Regulamentul (CE) nr. …/… al Consiliului (2) stabilește prețurile orientative pentru anul de pescuit 2007 pentru toate produsele în cauză.
(3)
Prețurile pieței variază considerabil în funcție de specie și de modul de prezentare a produselor, în special în cazul calmarului și al merluciului.
(4)
Pentru a determina nivelul prețului care să declanșeze măsura de intervenție menționată la articolul 25 alineatul (2) din Regulamentul (CE) nr. 104/2000, ar trebui, prin urmare, să se stabilească factori de conversie pentru diferitele specii și forme de prezentare ale produselor congelate debarcate în Comunitate.
(5)
Măsurile prevăzute de prezentul regulament sunt conforme cu avizul Comitetului de gestionare a produselor pescărești,
ADOPTĂ PREZENTUL REGULAMENT:
Articolul 1
Prețurile comunitare de vânzare, astfel cum sunt menționate la articolul 25 alineatul (1) din Regulamentul (CE) nr. 104/2000, valabile pe parcursul anului de pescuit 2007, pentru produsele enumerate în anexa II la regulament, precum și prezentările și factorii de conversie la care se referă sunt specificați în anexa la prezentul regulament.
Articolul 2
Prezentul regulament intră în vigoare în ziua următoare datei publicării în Jurnalul Oficial al Uniunii Europene.
Se aplică de la 1 ianuarie 2007.
Prezentul regulament este obligatoriu în toate elementele sale și se aplică direct în toate statele membre.
Adoptat la Bruxelles, 21 decembrie 2006.